కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
CSK vs RCB: ధోనీ షాట్‌కి స్టేడియం వెలుపలికి బంతి..!
ఎడమచేతి వాటం స్పిన్నర్ విసిరిన బంతిని.. క్రీజు వెలుపలికి వచ్చిన ధోనీ లాంగాన్ దిశగా హిట్ చేశాడు. దీంతో.. బ్యాట్‌కి మిడిల్ అయిన బంతి అందర్నీ ఆశ్చర్యపరుస్తూ స్టేడియం వెలుపలికి వెళ్లిపోయింది.
Samayam Telugu | Updated:
Mar 23, 2019, 04:13PM IST
CSK vs RCB: ధోనీ షాట్‌కి స్టేడియం వెలుపలికి బంతి..!
హైలైట్స్
ఈరోజు నుంచే ఐపీఎల్ 2019 సీజన్ మొదలు
తొలి మ్యాచ్‌లో చెన్నై, బెంగళూరు ఢీ
ప్రాక్టీస్ సెషన్‌లో ధోనీ హిట్టింగ్.. బంతి స్టేడియం వెలుపలికి
ఈ ఏడాది సూపర్ ఫామ్‌లో కొనసాగుతున్న ధోని
ఐపీఎల్ 2019 సీజన్‌ తొలి మ్యాచ్ ముంగిట రాయల్ ఛాలెంజర్స్ బెంగళూరు బౌలర్లకి చెన్నై సూపర్ కింగ్స్ కెప్టెన్ మహేంద్రసింగ్ ధోనీ గట్టి హెచ్చరికలు పంపాడు. చెపాక్ వేదికగా శనివారం రాత్రి 8 గంటలకి చెన్నై, బెంగళూరు జట్ల మధ్య తొలి మ్యాచ్ జరగనుండగా.. ఈ మ్యాచ్ కోసం హిట్టింగ్ ప్రాక్టీస్ చేసిన ధోనీ.. బంతిని ఏకంగా స్టేడియం వెలుపలికి తరలించేశాడు. ఈ వీడియో తాజాగా వెలుగులోకి వచ్చింది.
ఐపీఎల్ 2019 సీజన్ పూర్తి షెడ్యూల్ కోసం క్లిక్ చేయండి..!
ఎడమచేతి వాటం స్పిన్నర్ విసిరిన బంతిని.. క్రీజు వెలుపలికి వచ్చిన ధోనీ లాంగాన్ దిశగా హిట్ చేశాడు. దీంతో.. బ్యాట్‌కి మిడిల్ అయిన బంతి అందర్నీ ఆశ్చర్యపరుస్తూ స్టేడియం వెలుపలికి వెళ్లిపోయింది. గత ఏడాది పేలవ ఫామ్‌తో నిరాశపరిచిన ధోనీ.. ఈ ఏడాది ఆరంభం నుంచి సూపర్ ఫామ్‌లో కొనసాగుతున్నాడు. మే 30 నుంచి ఇంగ్లాండ్ వేదికగా ప్రపంచకప్ మొదలుకానుండటంతో.. ఫామ్‌ని కొనసాగించాలని ధోనీ ఉవ్విళ్లూరుతున్నాడు.
#msdstrong https://t.co/s8YUURMj7C
&mdash; Karan Arjun (@KaranArjunSm) 1553050103000
ఈరోజు మ్యాచ్‌లో చెన్నై జట్టు అంచనా: షేన్ వాట్సన్, అంబటి రాయుడు, మహేంద్రసింగ్ ధోని (వికెట్ కీపర్, కెప్టెన్), కేదార్ జాదవ్, బిల్లింగ్స్, డ్వేన్ బ్రావో, రవీంద్ర జడేజా, దీపక్ చాహర్, శాంట్నర్, శార్ధూల్ ఠాకూర్
బెంగళూరు జట్టు అంచనా: పార్థీవ్ పటేల్ (వికెట్ కీపర్), ఏబీ డివిలియర్స్, మొయిన్ అలీ, విరాట్ కోహ్లీ (కెప్టెన్), సిమ్రాన్ హిట్‌మెయిర్, శివమ్ దుబే, వాషింగ్టన్ సుందర్, టిమ్ సౌథీ, ఉమేశ్ యాదవ్, మహ్మద్ సిరాజ్, చాహల్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.